62024CJ0070_INF
Euroopa Kohtu (kuues koda) 1. augusti 2025. aasta kohtuotsus –komisjon vs. Hispaania (Töö- ja eraelu tasakaalu direktiiv)
(kohtuasi C‑70/24)
Liikmesriigi kohustuste rikkumine – ELTL artikkel 258 – Lapsevanemate ja hooldajate töö- ja eraelu tasakaal – Direktiiv (EL) 2019/1158 – Artikli 20 lõige 1 – Ülevõtmata jätmine ja ülevõtmismeetmetest teatamata jätmine – ELTL artikli 260 lõige 3 – Põhisumma ja päevamääraga karistusmakse väljamõistmise nõue – Karistuse suuruse kindlaksmääramise kriteeriumid
1.
Liikmesriigi kohustuste rikkumise hagi – Direktiiv 2019/1158 – Tähtaja jooksul üle võtmata jätmine – Ülevõtmismeetmetest teatamata jätmine – Liikmesriigi kohustuste rikkumine
(ELTL artikkel 258; Euroopa Parlamendi ja nõukogu direktiiv 2019/1158, artikli 20 lõige 1)
(vt punktid 57–66 ja resolutsiooni punkt 2)
2.
Liikmesriigi kohustuste rikkumise hagi – Liikmesriigi kohustuste rikkumist tuvastav Euroopa Kohtu otsus – Direktiivi ülevõtmismeetmetest teatamise kohustuse rikkumine – Rahaline karistus – Euroopa Kohtu kaalutlusõigus – Kriteeriumid
(ELTL artikli 260 lõige 3; Euroopa Parlamendi ja nõukogu direktiiv 2019/1158, artikli 20 lõige 1)
(vt punktid 83–115 ja resolutsiooni punkt 3)
Resolutsioon
1.
Kuna Hispaania Kuningriik ei võtnud Euroopa Komisjoni põhjendatud arvamuses määratud tähtaja lõpuks vastu õigus- ja haldusnorme, mis on vajalikud Euroopa Parlamendi ja nõukogu 20. juuni 2019. aasta direktiivi (EL) 2019/1158, milles käsitletakse lapsevanemate ja hooldajate töö- ja eraelu tasakaalu ning millega tunnistatakse kehtetuks nõukogu direktiiv 2010/18/EL, järgimiseks ega olnud seega komisjonile neist normidest teatanud, siis on see liikmesriik rikkunud direktiivi 2019/1158 artikli 20 lõikest 1 tulenevaid kohustusi.
2.
Kuna Hispaania Kuningriik ei olnud Euroopa Kohtus asjaolude hindamise hetkeks vastu võtnud vajalikke meetmeid direktiivi 2019/1158 sätete riigisisesesse õigusesse ülevõtmiseks ega olnud seega komisjonile neist meetmetest teatanud, siis rikkus see liikmesriik jätkuvalt oma kohustusi.
3.
Mõista Hispaania Kuningriigilt Euroopa Komisjonile välja:
–
põhisumma 6832000 eurot;
–
juhul kui resolutsiooni punktis 1 tuvastatud rikkumine jätkub käesoleva kohtuotsuse kuulutamise kuupäeval, päevamääraga karistusmakse 19700 eurot päevas, alates sellest kuupäevast kuni hetkeni, kui see liikmesriik on oma rikkumise lõpetanud.
4.
Jätta Hispaania Kuningriigi kohtukulud tema enda kanda ja mõista temalt välja Euroopa Komisjoni kohtukulud.